ఆస్ట్రేలియా
జులై 2007 లో ఆస్ట్రేలియా జనాభా 2.1 కోట్లు. ఆస్ట్రేలియా వైశాల్యంలో చాలా పెద్దది అయినప్పటికీ ఎక్కువ శాతం భూమి ఎడారి లాంటిది. అందువలన చాలా మంది సిడ్నీ, మెల్బోర్న్, పెర్త్, బ్రిస్బేన్, డార్విన్, హోబార్ట్ వంటి సమద్రతీరం వద్ద ఉన్న పట్టణాల్లో ఉంటారు. సముద్రానికి దూరంగా ఉండే అతి పెద్దటి పట్టణం క్యాన్బెర్రా. అదే ఆస్ట్రేలియా రాజధాని.
క్యాన్‌బెర్రా
క్యాన్‌బెర్రా ఆస్ట్రేలియా రాజధాని నగరం. జనాభా 4,03,468. ఆస్ట్రేలియా దేశంలో సముద్రతీరానికి దూరంగా ఉండే అతి పెద్ద నగరంగా, ప్రపంచంలో ఏడో పెద్ద నగరంగా ఉన్న క్యాన్‌బెర్రా ఆస్ట్రేలియాా రాజధాని ప్రాంతంలో ఉత్తర భాగంలో ఉంది. ఈ నగరం సిడ్నీ నగరానికి నైఋతి దిశగా 280 కి.మీ. దూరంలో మెల్బోర్న్ కు ఈశాన్యంగా 660 కి.మీ. దూరం లోనూ ఉంది. క్యాన్‌బెర్రా నగర వాసిని కెన్బరన్ అంటారు. క్యాన్‌బెర్రా రాజధాని నగరమైనా గవర్నర్ జనరల్, ప్రధాన మంత్రితో సహా చాలా ఫెడరల్ ప్రభుత్వ మంత్రిత్వ శాఖలకు వివిధ రాష్ట్ర రాజధాని నగరాలలో రెండవ కార్యాలయాలు ఉన్నాయి.